కర్ణాటక క్రికెట్ జట్టు

**కర్ణాటక క్రికెట్ జట్టు** దేశీయ క్రికెట్ పోటీలలో కర్ణాటకకు ప్రాతినిధ్యం వహిస్తుంది. ఇది సాంప్రదాయకంగా దేశీయ సర్క్యూట్‌లో బలమైన జట్లలో ఒకటిగా ఉంది. భారత క్రికెట్ జట్టులో ఆడిన అనేక మంది దిగ్గజ ఆటగాళ్లను తయారు చేసింది. 1973లో మైసూర్ రాష్ట్రం అధికారికంగా కర్ణాటకగా పేరు మార్చడానికి ముందు దీనిని **మైసూరు క్రికెట్ జట్టుగా** పిలిచేవారు. ఇది ఎనిమిది సార్లు రంజీ ట్రోఫీని గెలుచుకుంది. ఆరు సార్లు రెండవ స్థానంలో నిలిచింది (అంతకుముందు మైసూరు జట్టుకు చెందిన రెండు రన్నరప్ స్థానాలతో సహా). బెంగళూరులోని ఎం. చిన్నస్వామి స్టేడియం ఆ జట్టుకు హోమ్‌ గ్రౌండ్‌. 2010 లలో కర్ణాటకలో క్రికెట్ మౌలిక సదుపాయాల్లో పెద్ద ప్రగతి జరిగింది. ప్రస్తుతం బెంగళూరు, మైసూరు, హుబ్బల్లి మైదానాలు నిరంతరం రంజీ ట్రోఫీ, విజయ్ హజారే ట్రోఫీ & కర్ణాటక ప్రీమియర్ లీగ్‌లలో ఉపయోగించబడుతున్నాయి.

## పోటీ చరిత్ర
కర్ణాటక కొంతమంది అత్యుత్తమ క్రికెటర్లను తయారు చేసింది. 90వ దశకం చివరిలో భారత జట్టు లోని 11 మంది ఆటగాళ్లలో 8 మంది కర్ణాటకకు చెందినవారు. 1996 నుండి 2001 వరకు కర్ణాటక రాష్ట్రం నుండి దాదాపు 4-5 గురు ఆటగాళ్ళు నిలకడగా భారత జట్టుకు ప్రాతినిధ్యం వహిస్తూ ఉన్నారు.

2 రంజీ ట్రోఫీలు, 2 ఇరానీ కప్‌లు, 4 విజయ్ హజారే ట్రోఫీలు, 2 సయ్యద్ ముస్తాక్ అలీ ట్రోఫీ టైటిళ్లను గెలుచుకున్న కర్ణాటక, 2010–19 దశాబ్దంలో అత్యంత ఆధిపత్య దేశీయ క్రికెట్ జట్టుగా ఉంది. వినయ్ కుమార్, అభిమన్యు మిథున్, శ్రీనాథ్ అరవింద్, రాబిన్ ఉతప్ప, సిఎం గౌతమ్ వంటి ఆటగాళ్ల సమక్షంలో కెఎల్ రాహుల్, మనీష్ పాండే, కరుణ్ నాయర్,  రాబిన్ ఉత్తప్ప,  శ్రేయాస్ గోపాల్  & కృష్ణప్ప గౌతమ్ వంటి అనేక మంది యువ ఆటగాళ్లు ఆవిర్భవించడం దీనికి కారణం.

90వ దశకంలో, ముంబైతో పాటు కర్ణాటక దేశీయ క్రికెట్‌పై ఆధిపత్యం చెలాయించాయి. 1995/96, 1998/99, 1997/98 సీజన్లలో తమిళనాడు, మధ్యప్రదేశ్, ఉత్తరప్రదేశ్‌లపై గెలిచి రంజీ ట్రోఫీలను సాధించింది. రాహుల్ ద్రవిడ్, అనిల్ కుంబ్లే, జవగల్ శ్రీనాథ్, సునీల్ జోషి, వెంకటేష్ ప్రసాద్, విజయ్ భరద్వాజ్ & దొడ్డ గణేష్ వంటి ఆటగాళ్ల ఆవిర్భావం కారణంగా రంజీ ట్రోఫీలో బలమైన జట్టుగా అవతరించింది.

అంతకు ముందు, EAS ప్రసన్న, భగవత్ చంద్రశేఖర్, గుండప్ప విశ్వనాథ్, రోజర్ బిన్నీ, బ్రిజేష్ పటేల్, రఘురామ్ భట్ & సయ్యద్ కిర్మాణీల బృందం 1973-82 మధ్య 10 సంవత్సరాల వ్యవధిలో 3 రంజీ టైటిల్స్ (3 రన్నరప్ టైటిల్) సాధించారు.

ఇరానీ ట్రోఫీలో కర్ణాటక, రెస్ట్ ఆఫ్ ఇండియా జట్టుపై ఆరుసార్లు గెలిచింది. రెండుసార్లు ఓడిపోయింది.

2007-08 సీజన్‌లో జట్టు మంచి ప్రదర్శన కనబరిచింది. అంతర్జాతీయ ఆటగాళ్ళు తమ జాతీయ విధుల కారణంగా జట్టులోకి రావడం, పోవడం జరిగినందున, తక్కువ వ్యవధిలో జరిగిన మార్పులతో జట్టు సరిగ్గా సర్దుబాటు చేయలేకపోయింది.

ఒక యువ కర్ణాటక యూనిట్ 2009–10 సీజన్‌లో మంచి ప్రదర్శన కనబరిచి ఫైనల్స్‌కు చేరుకుంది. మైసూరులోని సుందరమైన గంగోత్రి గ్లేడ్స్‌లో ఫైనల్‌లు జరిగాయి. అక్కడ పూర్తిస్థాయి ప్రేక్షకుల మద్దతుతో కర్నాటక ముంబయి చేతిలో కేవలం 6 పరుగుల తేడాతో ఓడిపోయింది. మనీష్ పాండే 9 మ్యాచ్‌ల్లో 882 పరుగులతో సీజన్‌లో అత్యధిక స్కోరర్‌గా నిలిచాడు.

2013-14 సీజన్‌లో వినయ్ కుమార్ కెప్టెన్సీలో హైదరాబాద్‌లో జరిగిన ఫైనల్స్‌లో మహారాష్ట్రను 7 వికెట్ల తేడాతో ఓడించిన జట్టు విజేతగా నిలిచింది. అదే సీజన్‌లో ఇరానీ ట్రోఫీ (వర్సెస్ రెస్ట్ ఆఫ్ ఇండియా), విజయ్ హజారే ట్రోఫీ (దేశీయ ODI టోర్నమెంట్)లను కూడా గెలుచుకుంది. తద్వారా చారిత్రాత్మక ట్రెబుల్‌ను పూర్తి చేశారు.

2014–15 సీజన్‌లోనూ కర్ణాటక తమ ఆధిపత్యాన్ని కొనసాగించింది. మొదట, పంజాబ్‌పై ఫైనల్‌లో 156 పరుగుల తేడాతో గెలిచి విజయ్ హజారే ట్రోఫీని విజయవంతంగా కాపాడుకున్నారు. రంజీ ట్రోఫీలో కూడా అద్భుతమైన పరుగులను సాధించారు. ముంబైలో జరిగిన ఫైనల్‌లో  తమిళనాడును ఇన్నింగ్స్, 217 పరుగుల తేడాతో ఓడించి ట్రోఫీని నిలబెట్టుకున్నారు. కరుణ్ నాయర్ 328 పరుగులు చేశాడు, ఇది రంజీ ట్రోఫీ ఫైనల్‌లో అత్యధిక వ్యక్తిగత స్కోరు (1946/47 సీజన్ ఫైనల్‌లో గుల్ మహ్మద్ చేసిన 319 పరుగులు అంతకుముందు రికార్డు). రంజీ ఫైనల్‌లో ఐదు వికెట్లు తీసి సెంచరీ చేసిన తొలి కెప్టెన్‌గా వినయ్ కుమార్ నిలిచాడు. ఆ తర్వాత జరిగిన ఇరానీ ట్రోఫీ గేమ్‌లో  రెస్ట్ ఆఫ్ ఇండియా జట్టును 246 పరుగుల తేడాతో ఓడించి ట్రోఫీని నిలబెట్టుకుంది. అలా చేయడం ద్వారా, వారు మునుపటి సీజన్‌లోని చారిత్రాత్మక ట్రిబుల్‌ను పునరావృతం చేయడమే కాకుండా, ఇరానీ కప్‌లను వెంటవెంటనే రెండుసార్లు సాధించిన రెండవ దేశీయ జట్టు (బాంబే తర్వాత) కూడా.

కర్ణాటక 2015–16 రంజీ సీజన్‌లో పెద్దగా రాణించలేదు. లీగ్ దశలో 2 విజయాలు, 1 ఓటమి, 5 డ్రాలను సాధించింది. జట్టు, నాకౌట్‌కు అర్హత సాధించలేదు. 2012 నవంబరు వరకు సాగిన 37 ఫస్ట్-క్లాస్ మ్యాచ్‌లలో (20 విజయాలు, 17 డ్రాలు) అజేయంగా నిలిచి ఆఖరి లీగ్ గేమ్‌లో మహారాష్ట్రపై ఓడిపోయింది. విజయ్ హజారే ట్రోఫీలో కూడా కర్ణాటక వారి 6 లీగ్ గేమ్‌లలో 4 గెలిచినప్పటికీ, నాకౌట్‌కు అర్హత సాధించలేదు.

2016-17 రంజీ సీజన్‌లో, క్వార్టర్-ఫైనల్స్ వరకు కర్ణాటక మంచి రన్ సాధించింది, అక్కడ వారు తక్కువ స్కోరింగ్ గేమ్‌లో తమిళనాడు చేతిలో ఓడిపోయారు.

కర్ణాటక 2017–18 రంజీ సీజన్‌లో ఆధిపత్యం చెలాయించింది, 4 విజయాలు, 2 డ్రాలతో గ్రూప్ Aలో అగ్రస్థానంలో నిలిచింది. క్వార్టర్-ఫైనల్స్‌లో ముంబైతో తలపడి ఇన్నింగ్స్‌ తేడాతో ఓడించింది. అయితే, సెమీఫైనల్లో విదర్భ చేతిలో 5 పరుగుల తేడాతో ఓడిపోయి పోటీ నుంచి నిష్క్రమించింది. మాయాంక్ అగర్వాల్ (1160 పరుగులు), కృష్ణప్ప గౌతమ్ (34 వికెట్లు) ఈ సీజన్‌లో అత్యుత్తమ ప్రదర్శన చేశారు.

2018–19 దేశవాళీ సీజన్‌లో కర్ణాటక తమ తొలి టీ20 టైటిల్‌ను గెలుచుకుంది. సయ్యద్ ముస్తాక్ అలీ ట్రోఫీ ఫైనల్లో  మహారాష్ట్రపై 8 వికెట్ల తేడాతో విజయం సాధించింది . 2019–20 సీజన్‌లో ఫైనల్స్‌లో తమిళనాడును 1 పరుగుతో ఓడించి టైటిల్‌ను కాపాడుకున్నారు.

[కుడి|thumb|150x150px| [రాహుల్ ద్రవిడ్ 1995–96, 1997–98 రంజీ ట్రోఫీ ఫైనల్స్‌ రెండింటిలోనూ శతకాలు చేశాడు.]]

### రంజీ ట్రోఫీలో అత్యుత్తమ ప్రదర్శన

### విల్స్ ట్రోఫీలో అత్యుత్తమ ప్రదర్శన

### విజయ్ హజారే ట్రోఫీలో అత్యుత్తమ ప్రదర్శన

### సయ్యద్ ముస్తాక్ అలీ ట్రోఫీలో అత్యుత్తమ ప్రదర్శన

## ప్రసిద్ధ క్రీడాకారులు

[కుడి|thumb| టెస్టుల్లో 600కి పైగా వికెట్లు తీసిన నలుగురు బౌలర్లలో [అనిల్ కుంబ్లే ఒకరు.]]

*ఎరపల్లి ప్రసన్న (1962)†
*భగవత్ చంద్రశేఖర్ (1964)†
*వెంకటరామన్ సుబ్రమణ్య (1965)†
*గుండప్ప విశ్వనాథ్ (1969)†
*బ్రిజేష్ పటేల్ (1974)†
*సయ్యద్ కిర్మాణి (1976)†
*రోజర్ బిన్నీ (1979)†
*రఘురామ్ భట్ (1983)†
*సదానంద్ విశ్వనాథ్ (1985)†
*అనిల్ కుంబ్లే (1990)†
*జావగల్ శ్రీనాథ్ (1991)†
*సునీల్ జోషి (1996)†
*వెంకటేష్ ప్రసాద్ (1996)†
*రాహుల్ ద్రవిడ్ (1996)†
*డేవిడ్ జాన్సన్ (1996)†
*దొడ్డ గణేష్ (1997)†
*విజయ్ భరద్వాజ్ (1999)†
*అభిమన్యు మిథున్ (2010)†
*వినయ్ కుమార్ (2012)†
*స్టువర్ట్ బిన్నీ (2014)†
*KL రాహుల్ (2014)†
*కరుణ్ నాయర్ (2016)†
*మయాంక్ అగర్వాల్ (2018)†

భారత వన్‌డే జట్టులో ఆడిన (కానీ టెస్ట్ క్రికెట్ ఆడని) కర్ణాటక ఆటగాళ్ళు. బ్రాకెట్లో తొలి మ్యాచ్ ఆడిన సంవత్సరం:
*సుధాకర్ రావు (1976)†
*సుజిత్ సోమసుందర్ (1996)†
*రాబిన్ ఉతప్ప (2006)†
*మనీష్ పాండే (2015)†
*ప్రసిద్ కృష్ణ (2021)†
*కృష్ణప్ప గౌతమ్ (2021)

భారత T20I జట్టులో ఆడిన (కానీ ODI లేదా టెస్ట్ క్రికెట్ ఆడని) కర్ణాటక ఆటగాళ్ళు. బ్రాకెట్లో తొలి మ్యాచ్ ఆడిన సంవత్సరం:
*శ్రీనాథ్ అరవింద్ (2015)†
*దేవదత్ పడిక్కల్ (2021)

కర్ణాటక తరపున తమ ఫస్ట్ క్లాస్ కెరీర్‌లో కొంత భాగాన్ని ఆడి, భారత జట్టులో టెస్టు క్రికెట్ ఆడిన ఆటగాళ్ళు. బ్రాకెట్లో తొలి మ్యాచ్ ఆడిన సంవత్సరం:
*ఫిరోజ్ పాలియా (1932)
*వెంకటప్ప ముద్దయ్య (1959)†
*బుధి కుందరన్ (1960)†

కర్ణాటక తరపున తమ ఫస్ట్-క్లాస్ కెరీర్‌లో గణనీయమైన భాగాన్ని ఆడిన ఇతర ప్రముఖ క్రికెటర్లు:
*బారింగ్టన్ రోలాండ్ (1999-2007)

## ప్రస్తుత స్క్వాడ్
అంతర్జాతీయ క్యాప్‌లు ఉన్న ఆటగాళ్లు **బోల్డ్‌లో** జాబితా చేయబడ్డారు.

## ఇతరులు
* గోపాలస్వామి కస్తూరిరంగన్ (1948–1963)
* సుబ్బారావు కృష్ణమూర్తి (1957-68)
* అమిత్ వర్మ
* యెరె గౌడ్
* జె. అరుణ్ కుమార్
* సోమశేఖర్ శిరగుప్పి
* ర్యాన్ నినాన్
* సి.ఎం. గౌతమ్
* రవికుమార్ సమర్థ్
* గణేష్ సతీష్
* ఎల్.టి. ఆదిశేష్
* లింగనాథ్ సుబ్బు
* రాజు భట్కల్

## మూలాలు


వర్గం:భారతదేశం లోని దేశీయ క్రికెట్ జట్లు